Mitluf, waħdi niġġerra fi ħsiebi, Biex infittex lil Dak li ħabbejt, U hekk qalbi bil-ħeġġa titfawwar, Kif xtaqt darba, għalhekk Lilu nsejt. Ħsiebi sar, bħal għasafar tal-ajru, Li jittajru fil-ogħla smewwiet, Għax hu mxennaq biex fis jista' jgħarrex, Qalb il-fwieħa tal-ogħla ħlewwiet! Ma nistax nibqa' mxennaq għas-Sewwa, Jeħtieġ ngħaġġel, nittajjar 'il fuq, Jeħtieġ nofroq is-sħab li jgħattini Biex l-Imħabba bi ġmielha induq. Iżda mnejn jien sa nterraq biex nilħaq! Uruhieli, O ħlejjaq, it-triq, Biex insib is-Sultan li qed jgħasses, Fuq din artna maħnuqa bl-ilfiq. Hu jkebbisli lil qalbi bil-ġamar, Biex nissaffa, nitbiegħed mill-hemm, Sakemm naqbad u nsir ġamra waħda, U nispiċċa, nixxejjen, nintemm… U issa ħieles għalkollox mid-diqa Li ħallietni nitkasbar fit-trab. Issa nista' bla biża' nistaqsi: "Min hu Alla, fejn Huwa jinstab?" Staqsejt 'l-art jekk hix Alla: weġbitni: "Jien m'iniex; ibqa' fittex u dur." Staqsejt l-ilma li jgħannaq u jbewwes Lil din l-art, li ħallietni indur. Iżda bħalha telaqni, ħallieni Nibqa' ngħarrex fit-triq li għaddej; "M'aħniex Alla li qiegħed int tfittex", Ilkoll f'daqqa weġbuni, Mulej! Bqajt nittajjar, fil-għoli, fl-ispazju, Fost id-dija tal-isbaħ maħluq, U staqsejtha hix alla setgħana, Li dawlitni biex nitla' hawn fuq. Izda lanqas dis-safa ta' ħlejjaq, Ma hi Dak li ħalaqni mix-xejn. U jien dejjem għatxan għall-imsiba, Li bi ġmielha hi tgħammex l-għajnejn. Jien staqsejthom għall-anqas jgħiduli Fejn se nsibha dix-xmara ta' ġmiel, Li ħallietni niġġerra, nittajjar, Biex ikolli għall-anqas xi ħjiel. L-univers kien dlonk f'daqqa weġibni: "M'aħniex Dak li jinsab kullimkien; Aħna ħlejjaq ilkoll bla ma nafu Ta' dak Alla Sultan tal-ħolqien". U kif smajtha dil-kelma, tregħ'dt jiena, U nżilt b'sabta bħal seqer milqut, U bdejt ninsa lil min kien madwari Biex, O Alla, fi ħdanek immut. Int lil qalbi fawwartha b'imħabbtek; U bħal vleġġa tal-efrem azzar, Illi taħraq u tikwi u tħammar, Ħassejt f'qalbi msoffija fin-nar. Ħsiebi sar bħal għasafar tal-ajru, Li jittajru fil-ogħla smewwiet, Għax hu mxennaq biex fis jista' jgħammar Qalb il-fwieħa tal-ogħla ħlewwiet! Patri Patrizju Mallia osa – 1954 X'jagħmlek agostinjan? L- impenn tiegħi biex il-wegħdiet reliġjużi li darba għamilt , ikunu kuljum opportunit à biex flimkien mal- aħwa nersaq aktar lejn Alla u lejn l- oħrajn . Il-Kariżma agostinjana fid-dinja tal-lum …aħna msejħa biex naqdu lill-Knisja u allura lill-Poplu t'Alla f'dak kollu li jkun meħtieġ, bil-ħeġġa li kellu Santu Wistin! Min hu l-agostinjan għalik? Il-bniedem li ma jgħejja qatt ifittex kif jista' jħobb aktar lil Alla u lill-poplu tiegħu flimkien mal-aħwa. Marija Omm il-Konsolazzjoni Kemm hu sabiħ il-wens fil-ħajja.Sabiħ għal kulħadd imma speċjalment għall-dawk li jħossuhom jew huma waħdihom.Min huwa waħdu u ma jsibx il-wens, is-solitudni tiegħu jew tagħha tkun itqal milli hi. U meta qed ngħid solitudni, mhux biss solitudni fiżika – tkun tgħix waħdek imma hemm diversi esperjenzi fil-ħajja tagħna l-bnedmin fejn inħossuna waħidna, inħossuna mitluqin mill-oħrajn, jekk mhux ukoll emarġinati mill-oħrajn, jiġifieri, ħaddieħor jpoġġina fil-ġenb. Għandna solitudni morali, solitudni spiritwali , għar u għar jekk x'ħin inħarsu madwarna mhux biss jaħtafna l-baħħ uman, imma nimmaġinaw li anke Alla ma għandux għalina dan il-wens patern u matern tiegħu Fl-evanġelju naraw kif Ġesù jaħseb biex lill-żewġ persuni tant għeżież għalih, ommu u d-dixxiplu l-maħbub, f'mument fejn kienu sejrin iġarbu telfa, il-mewt ta' Ġesù, il-Mulej Ġesù joffrilhom il-wens u jagħtihom bħala missjoni li jkunu ta' wens għall-xulxin. Mara dan huwa ibnek, ħu ħsiebu!. Ġwanni ħa jgħix fis-solitudni. L-esperjenza tal-firda ħa tkun qawwija għalih. Wensu, tħallihx waħdu. U l-istess diskors jagħmlu Ġesù lill-Ġwanni. Issa ħu ħsieb ommi. Għaliex it-toqol tas-solitudni huwa sejf jinfed. Sejf b'żewġt ixfar. Marija ħa ġġarrab is-solitudni tal-imħabba, tal-affettività għaliex ħa jisseparawha mill-persuna li l-aktar kienet tħobb. Ħu ħsieb wennisha. Aħna llum qegħdin nagħmlu s-solennità tal-Madonna taċ-Ċintura illi t-tradizzjoni tgħidilna illi, kienet S. Monika omm missierna S. Wistin illi lil Madonna qaltilha : Aqtgħatli xewqti, għidli x'kont tilbes int meta kont armla . Nixtieq li din il-kelma armla nagħmluha underlined. Jiġifieri meta kont waħdek. U l-Madonna dehritilha liebsa libsa skura u biċ-Ċintura, u Santa Monika libset din il-libsa, li imbagħad anke Wistin, tgħid it-tradizzjoni addoddata. X'tgħidilna din l-istorja, vera mhux vera. Qisu bħal dak it-tifel jew tifla li jaqbad maċ-ċinturin ta' missieru, u jkun kollox sew. Hemmhekk, allura għandu l-appoġġ ta' xi ħadd li jħobbu, u allura hekk ukoll nara l-immaġini jew din id-devozjoni lejn il-Madonna taċ-Ċintura. Lil Santa Monika li kienet weħidha, armla, tofrilha ċ-Ċintura tagħha biex taqbad magħha u tħoss, iġġarrab il-wens matern ta' Marija. U jekk aħna għeżież tiegħi irridu nkunu devoti tal-Madonna taċ-Ċintura, biex kull wieħed u waħda minnha, ma għandux jibqa' lura milli jaqbad maċ-Ċintura tal-Omm tagħna, ħalli tassiguralna l-wens, ħalli tgħidilna ma intomx waħdikom. Duqu l-faraġ tiegħi. Għalhekk Marija hija dik tagħti il-farag u il-wens, u timliena bil-kuraġġ . U fejn Marija għandha tagħtina l-faraġ? F'kull tbatija hemm ukoll il-konsolazzjoni tal-imħabba ta' Alla li jħoss mal-bniedem U jekk għal Ġesù, il-ħarba tad-dixxipli kienet weġgħa li nifditlu qalbu, il-fidi ta' Marija kienet konsolazzjoni f'din is-siegħa tiegħu U x'konsolazzjoni fiha din! Il-ħajja m'hijiex problema li rridu nsolvu. Imma misteru li jeħtieġ li ngħixu. Insibu l-kliem it-tajjeb u li kapaċi joffri faraġ Meta jkun hemm s-solitudni, it-tbatija, il-mewt iġagħluna naħsbu li Alla telaqna waħidna. Kemm drabi smajna din il-kelma: "Alla lili nsieni": huma persuni li għaddejjin minn tbatija u qed iħossuhom mitluqa . Għalhekk kelma ta' faraġ quddiem sitwazzjonijiet familjari diffiċli, żwiġijiet mkissra, tamiet ta' żgħażagħ mitlufa, disperament, weġgħat, unresolved issues..Hemm bżonn ħafna faraġ u li naqbdu maċ-ċintura. U din Marija mhux biss faraġ imma wkoll wens Wens taħt il-mant tagħha – kenn tas-sitwazzjonijiet anke f'pajjiżna u fir-reġjun tagħna. tkejjel kemm se jiswielek keded u paċenzja, imma tara biss il-bżonn li persuna umana vulnerabbli tirċievi l-imħabba, il-kenn u l-wens. Għalhekk, inkomplu nitolbuha lil Ommna Marija biex tkompli tkun ta' kuraġġ biex inkomplu mexjin il-mixja tal-ħajja, kif imxiet hija . Twieled fir-raħal t'Alfaro f'Navarra fi Spanja fl-1848. Bħal ħuh, Eżekjel ingħaqad mal-Familja Agostinjana tar-Rekolletti. Wara ftit ta' żmien Moreno flimkien ma' 17-il saċerdot oħrajn intbagħtu fil-Filippini fejn ġie ordnat saċerdot fl-1871. Fil-Filippini wettaq l-ewwel ħidma tiegħu pastorali bħala saċerdot Agostinjan, li damet madwar 15-il sena. Fl-1885 waqt il-kapitlu provinċjali (laqgħa li fiha l-provinċja tiltaqa' biex tiddiskuti u tippjana l-ħidma tagħha għas-snin li jkunu ġejjin) Eżekjel Moreno sar Pirjol tal-kunvent f'Monteagudo għal tliet snin. Fl-1888 offra biex jerġa jmur jaħdem fil-missjoni pero din id-darba mhux fil-Filippini imma fil-Kolombja. Hawnhekk Eżekjel ħa ħsieb li jerġa jħaddem il-Provinċja ta' Candelaria billi kien Pirjol Provinċjali ta' l-istess provinċja. Matul dan iż-żmien ir-reliġjużi Agostinjani tal-istess provinċja bdew il-missjoni tagħhom f'Casanare li bdiet tħalli ħafna frott f'qasir żmien. Fl-1 ta' Mejju 1894, San Eżekjel Moreno ġie ordnat vigarju appostoliku ta' Casanare u sentejn wara isqof ta' Pasto. Din il-ħidma ġdida ma kinitx faċli għaliex kellu jgħaddi minn diversi esperjenzi koroh bħal persekuzzjonijiet u saħansitra nuqqas ta' ftehim u ntoppi min-naħa tas-superjuri tiegħu. Pero ta' Ragħaj tajjeb u fidil tal-merħla tiegħu, Eżekjel ma ddejjaq xejn ipoġġi ħajtu fil-periklu biex isalva u jiddefendi n-nagħaġ tiegħu. Minħabba polemika li nqalgħet madwar il-persuna tiegħu minħabba li kien sod fil-fidi, waqt il-viżta "ad limina" talab lil Papa Ljun XIII li jirriżenja minn Isqof, iżda l-Papa ma laqax ir-riżenja tiegħu u reġa lura għad-djoċesi tiegħu. Hanwhekk sab quddiem wiċċu gwerra ċivili. Fl-1905 intlaqgħet minn marda kiefra li ħallietu jixrob il-kalċi tat-tbatija tant li kellu jirritorna lura lejn Spanja. Għalkemm qagħad għal ħafna interventi mediċi, hu rrifjuta dejjem il-loppju ħalli jkun jista' jsofri t-tbatija li bata' Kristu. Din l-għażla ħalliet lit-tobba bla kliem. Minħabba li kien jaf li ma tantx kien għad fadallu ħajja, xtaq li jerġa jirritorna fil-kunvent ta' Monteagudo fejn hemmhek miet fid-19 t'Awwissu fl-1906. Eżekjel Moreno ġie ddikjarat qaddis fil-11 t'Ottubru 1992 mill-Beatu Papa Ġwanni Pawlu II. Kwalita' sabiħa li nistgħu nieħdu minn dan il-qaddis hija l-aspett missjunarju li kellu għal dawk in-nies li kellhom bżonn l-għajnuna tiegħu. Aħna wkoll nistgħu nkunu missjunarji kemm f'Malta kif ukoll barra minn xtutna. Aħseb ftit kif tista' tkun missjunarju/a int ukoll? Aspett ieħor huwa l-fidi li kellu fil-Mulej; li tidher ħafna kemm meta kien qiegħed jagħmel x-xogħol pastorali fil-missjoni kif ukoll fl-aħħar ta' ħajtu. Il-ħajja tiegħu ħalliha kollha kemm hi f'idejn il-Mulej u ħallih imexxih Hu. Xi jfisser li tafda fiH? Ifisser li tħalliH imexxik Hu minkejja d-diffikultajiet kollha li nistgħu niltaqgħu magħhom matul ħajjitna. Għażiż Ġesù, għinni biex inxerred il-fwieħa tiegħek kull fejn immur. Fawwar il-qalb tiegħi bl-Ispirtu u l-Ħajja tiegħek. Idħol ġewwa fija u ħu kontroll tiegħi nnifsi kollni kemm jien, b'mod li l-ħajja tiegħi tkun tirrifletti lilek biss. Iddi minn ġo fija, kun ġo fija b'mod li kull persuna li niġi f'kuntatt magħha tħoss fija l-preżenza tiegħek. Ħalli jħarsu u jaraw mhux aktar lili, imma lilek biss! Ibqa' miegħi, ħalli nsir niddi bħalma tiddi inti; ħalli b'hekk insir dawl għall-oħrajn. Id-dawl, o Ġesù, ikun ġej kollu minnek, xejn ma jkun tiegħi. Tkun inti li tiddi fuq l-oħrajn permezz tiegħi. Għalhekk, ħallini nfaħħrek bil-mod kif inti tħobb l-aktar: billi niddi fuq dawk ta' madwari. mhux bil-kliem, imma bl-eżempju tiegħi, bil-forza qawwija ta' dak li jiena nwettaq, bix-xhieda ċara tal-imħabba li f'qalbi tfawwar għalik. X'jagħmlek agostinjan? Il- pja ċ ir li ng ħ ix kif kienet tg ħ ix l- eww e l komunità ta ' nsara f' Ġ erusalemm , li kienu jaqsmu kollox flimkien , mag ħq udin f'qalb wa ħ da , jitrejqu bl-Ewkaristija u j ż ommu il -t a g ħ lim tal-Appostli . Il-Kariżma agostinjana fid-dinja tal-lum Ix- xhieda ta ' qalb dg ħ ajfa li tista ' t e g ħ leb it- tentazzjonijiet li ji ġ bduha g ħ all- egoi żm u bil-grazzja t'Alla li niksbu permezz tat- talb tag ħ na flimkien u l- kontemplazzjoni ta ' Kristu fi ħ dan il -M issier . Min hu l-agostinjan għalik? Dak li, bħal Santu Wistin, ifittex il-verità, mixgħul bil-ħrara li jsalva lill-erwieħ u mhux mimli bih innifsu imma biss bl-imħabba t'Alla.